**Stein Olav Krosby** (født 1966) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Oslo Idrettslag.

Krosby ble omtalt som skøytekomet i norske medier og regnet som et av våre største talenter innen skøytesporten. Bare 17 år gammel ble han tatt ut til den norske OL-troppen til vinterlekene i Sarajevo En skade stoppet deltakelse i OL.

I 1988 innrømte Krosby bruk av dopingmidler og ble utestengt fra all idrett i 2 1/2 år.. Han kom ikke tilbake til toppidrett etter dette.

Skøytekarriere
--------------

### Sesongen 1983/84

Sesongen 1983/84 startet godt med en god 3 000 meter i Larvik under et nasjonalt en-dagsstevne hvor Krosby gikk på 4.13,2 som senere ble oppjustert til norsk juniorrekord på distansen sommeren 1990, da aldersgrensen for juniorer ble endret fra løpere under 20 år til løpere under 19 år. Han satte senere offisiell juniorverdensrekord og juniornorgesrekord på 5 000 meter under todagersstevnet av Oscarløpet på Valle Hovin stadion som han vant søndagen den 11. desember i samløp med den regjerende verdensmester Rolf Falk-Larssen som han slo på de siste meterne med kun 25 hundredeler ved målgang. Krosby slo alle norske OL-kandidater med tiden 7.07,05, som var verdens 8. raskeste tid noensinne på en lavlandsbane. Inntil da var det Eric Heiden som hadde verdens raskeste 5 000 meter tid på en lavlandsbane med 6.59,15 satt på Bislett i 1979. Verdensrekorden hadde sovjetrusseren Konstantin Korotkov fra den raske Medeo-banen i Alma-Ata på 6.52,57 satt 27. desember 1983. 

Krosby mistet juniorverdensrekorden under innendørs allround-VM 1987 for herrer til japanske Masahiko Omura. Juniornorgesrekorden på 5 000 meter ble først tangert av Eskil Ervik under norgescupløpet innendørs i Vikingskipet den 21. november 1993 og senere overtatt av Ervik under hans norgescupfinaleløp 20. mars 1994 samme sted. 

Under nyttårsløpene på Valle Hovin gikk Krosby til da tidenes 10 000 meter-debut på 15.02,97. Riktignok har russerne Andrej Rybin (14.47,54) og Igor Malkov (14.51,91) debutert raskere på distansen på Medeo-banen i høyden på Alma-Ata. Tiden 15.02 på Valle Hovin er beregnet til å tilsvare ned mot 14.30 på Medeo-banen i Alma-Ata []. Inntil Krosbys løp var det Geir Karlstad som hadde beste norske 10 000 meter-debut med 15.35,10 fra Savalen 1982. Til sammenligning debuterte Eric Heiden på 15.24,17 i Inzell i 1976.

Under Junior-VM på skøyter 7. og 8. januar 1984 i nederlandske Assen fikk Krosby 5.-plass sammenlagt etter en tredjeplass på 3 000 meter første dag og seier på den avsluttende 5 000 meteren den andre dagen. Krosby deltok ikke under Junior NM 1984, fordi han ble tatt ut i OL-troppen til Sarajevo etter sin 2.-plass på 5 000 meter i senior-NM 1984. Krosby fikk klarsignal av Norges olympiske komité for start 5 000 meter i Sarajevo etter dette. Stein Krosby var kun 17 år, og ikke siden Sonja Henie debuterte i Vinter-OL 1928 i St. Moritz hadde Norge hatt en så ung medaljekandidat til olympiske leker.

Lørdag den 28. januar 1984 på Olympia stadion i Innsbruck vant Krosby 3 000 meter på ny banerekord 4.08,69 og var kun 0,6 sekunder fra sin andre junior verdensrekord for sesongen I underkant av to uker til startskuddet går i Sarajevo så faller Krosby i stor fart på trening i Innsbruck blir sendt på sykehuset der, hvor det blir konstatert indre blødninger etter det harde fallet, samtidig pådrar han seg en forkjølelse. Han mister OL-starten og reiser med OL-troppen til vinterlekene i Sarajevo som reserve, uten å få konkurrere.

### Sesongen 1984/85

Denne sesongen var han med i Norges Skøyteforbunds landslagsgruppe for menn senior allround sammen med: Geir Karlstad (Ask SK), Rolf Falk-Larssen (Trondhjems SK), Tom Erik Oxholm (IF Fram), Stein Falk-Larssen (Trondhjems SK), Arne Nic. Nilsen (IF Fram), Even Aas (Oslo IL), Nils Egil Aas (Nesodden IF), Frode Syvertsen (SPK Ceres), Henry Nilsen (Kongsvinger IL) og Bjørn Nyland (Ask SK) med gruppeleder Ørnulf Samuelsen og hovedtrener Finn Halvorsen. Gruppen hadde desentralisert trening hvor Krosbys klubbtrener var den tidligere sprintverdensmesteren fra Innsbruck 1974, Per Bjørang. I tillegg hadde de flere treningssamlinger i sommersesongen og starten av vintersesongen.

Som juniorløper tok han to medaljer i junior-NM på skøyter. Han ble juniornorgesmester etter tre distanseseiere i eldre junior allround på Sofiemyr stadion på Kolbotn den 9.–10. februar 1985. Hvor Ove Løvåsen var med og sikret en dobbeltseier for Oslo IL. De samme to løperne hadde to uker tidligere i sesongen gjort akkurat det samme i Sprint-NM på skøyter junior 1985, men da med motsatte roller og sølv til Krosby. Klubbkameratene Løvåsen og Krosby ble tatt ut til juniorlandskampen for menn på Geithus mot Sverige, Finland og Sovjetunionen den 23.–24. februar 1985. Krosby vant 5 000 meter og sammenlagt, Løvåsen vant 500 meter, mens Nikolaj Guljajev vant både 1 500 meter og 3 000 meter og ble diskvalisert på 500 meter og ble urangert sammenlagt.

### Sesongen 1985/86

Dette var den første offisielle sesongen med verdencupløp, og Krosby debuterte i det tredje verdenscupstevne for sesongen i Nederland som var fordelt på Eindhoven (langdistanse 5 000 meter) og Utrecht (1 500 meter) i midten av desember. Krosby tok en 23.-plass i sitt første verdenscupløp på 5 000 meter i Eindhoven, men var ikke på laget til 1 500 meteren eller resten av verdencupsesongen. Siste helgen før jula 1985 så deltok Krosby i juniorlandskamp for Norge mot vertsnasjonen Sverige og Nederland på Ruddalen idrottsplats og ble nummer 16 sammenlagt individuelt. I begynnelsen av januar 1986 var det en ny juniorlandskamp, denne gangen arrangert på Fagernes og med de samme nasjoner involvert og denne gangen ble han nummer tre sammenlagt individuelt bare slått av Gerard Kemkers og Leo Visser.

### Sesongen 1986/87

Krosby ble tatt ut i Norges Skøyteforbunds treningsgruppe for menn senior allround med gruppelederen Ørnulf Samuelsen og treneren Hans Trygve Kristiansen sammen med Geir Karlstad (ASK), Bjørn Nyland (ASK), Nils Einar Aas (ASK), Rolf Falk-Larssen (TSK) og Nils Egil Aas, men både Nils Egil Aas og Krosby trakk seg fra deltakelse i gruppen, noe som gjorde at forbundet tilbød plass til Øystein Hammeren (Rælingen SK) i stedet og som takket ja til tibudet. Denne sesongen deltok han i færre offisielle stevner. Noterte deltagelser inkluderer likevel Ivar Ballangruds minneløp den 15. november hvor han ble nummer 16 av 16 deltagere i minneløpet som ble vunnet av Trondhjems egen Falk-Larssen foran Nyland og Karlstad. Krosby deltok også under Oscarløpet den 13. og 14. desember hvor han plasserte seg noe lengre opp med en 12.-plass av 21 løpere med de samme 3 løperne i toppen av lista men motsatte plasseringer for Nyland og Karlstad, men med samme vinner som i Ballangruds minneløp.

### Sesongen 1987/88

Sesongen 1987/88 ble Krosby med til verdenscupløpene i Calgary 4. 5. og 6. desember 1987 hvor han satte sine nåværende personlige rekorder på 500 meter, 1 500 meter og på 5 000 meter. Under disse løpene ble det satt flere verdensrekorder, deriblant på 1 500 meter hvor Krosby gikk i samme par som Igor Zjelezovskij som forbedret rekorden på den distansen og Krosby satte sin gjeldende personlige rekord på distansen.

Meritter
--------

### Juniorverdensrekorder

Liste over juniorverdensrekordnoteringer gjort av Stein Olav Krosby.

| Tid | Dato | Sted | Bane | Løp | Varighet |
| --- | --- | --- | --- | --- | --- |
| **Junior herrer – 5 000 m** |
| **7.07,05** | 11. desember 1983 | Norges flagg Oslo | Valle Hovin stadion | Oscarløpet 1984 | 3 år 2 måneder 3 dager |

### Juniornorgesrekorder

Liste over juniornorgesrekordnoteringer gjort av Stein Olav Krosby.

| Tid | Dato | Sted | Bane | Løp | Varighet |
| --- | --- | --- | --- | --- | --- |
| **Junior herrer – 3 000 m** |
| **4.13,2** | 26. november 1983 | Norges flagg Larvik | Fram kunstisbane | Nasjonalt løp 1984 | 6 måneder 25 dager |
| **Junior herrer – 5 000 m** |
| **7.07,05** | 11. desember 1983 | Norges flagg Oslo | Valle Hovin stadion | Oscarløpet 1984 | 9 år 11 måneder 10 dager |

*Endring av aldersgrense for juniorer sommeren 1990 til løpere under 19 år fra tidligere under 20 år.*
*3 000 meter-rekordens varighet er beregnet fra datoskillet/offisiell sesongstart 1. juli 1990.*
### Internasjonale mesterskap

Junior-VM på skøyter deltatt i 1 VM (ved 1 konkurranse)

* Assen 1984 i sammenlagt.

* beste resultat 5.-plass sammenlagt i Assen 1984.

### Sammenlagt i verdenscupen

| Sesong | 500 m | 1 500 m | 5 000 m/10 000 m |
| --- | --- | --- | --- |
| Plass | Poeng | Plass | Poeng | Plass | Poeng |
| 1985/86 | – | – | – | – | 47 | 0 p |
| 1986/87 | *Ikke deltatt.* |
| 1987/88 | 60 | 0 p | 48 | 0 p | 45 | 0 p |

Personlige rekorder på skøyter
------------------------------

| Distanse | Tid | Dato | Sted | Bane | Løp |
| --- | --- | --- | --- | --- | --- |
| 0 500 m | **40,27** | 4. desember 1987 | Canadas flagg Calgary | Olympic Oval | VC nr 3 1987/88 |
| 1 000 m | **1.20,2**0 | 9. november 1984 | Vest-Tysklands flagg Inzell | Ludwig Schwabl Stadion | Internasjonalt treningsløp 1985 |
| 1 500 m | **1.58,43** | 5. desember 1987 | Canadas flagg Calgary | Olympic Oval | VC nr 3 1987/88 |
| 3 000 m | **4.08,69** | 28. januar 1984 | Østerrikes flagg Innsbruck | Olympia Eisstadion | Internasjonalt løp 1984 |
| 5 000 m | **7.04,48** | 4. desember 1987 | Canadas flagg Calgary | Olympic Oval | VC nr 3 1987/88 |
| 10 000 m0 | **15.02,97** | 29. desember 1983 | Norges flagg Oslo | Valle Hovin stadion | Nyttårsløpene 1984 |

Karrièreslutt
-------------

Krosby kjente den russiske allround-verdensmester på skøyter og Oscarvinner Nikolaj Guljajev godt.
Han hadde møtt Guljajev første gang under en juniorlandskamp på Geithus i 1985 og vært i Moskva i 1987 for å trene sammen med Guljajev. 
I januar 1988 ble det kjent at Bjørn Nyland i Innsbruck hadde fått en pakke av Guljajev som skulle leveres til Krosby. 
Pakken viste seg å inneholde 800 piller med methandrostenolon.
Krosby innrømte bruk av dopingmidler. 
Guljajev hevdet at han hadde fått pillene fra Valerij Smetanin, lege for det sovjetiske laget. 
Legen ble fjernet fra stillingen sin og Guljajev fikk en reprimande av Det sovjetiske skøyteforbundet. 
Krosby fikk først minimumsstraffen for dopingmisbruk på to års utelukkelse fra idrett for overtredelse av paragraf tre i Idrettsforbundets lover. 
Dopingsaken ble anket til Appellutvalget i Norges Idrettsforbund som økte utestengelsen til 2 1/2 år. 
Politiets straffesak i forbindelse med dopingsaken ble henlagt. 
Guljajev og Krosby fortsatte vennskapet etter saken. 
Krosby kom ikke tilbake som toppidrettsutøver etter utestengelsen.

Referanser
----------

1. ↑   SpeedSkatingStats, SpeedSkatingStats skøyteløper ID 1966021701, besøkt 6. mai 2022[Hentet fra Wikidata]
2. 1 2  Medaljevinnere i Norske Mesterskap på skøyter – Menn Junior Arkivert 13. september 2014 hos Wayback Machine. på N-S-F.no Sist oppdatert 1. juli 2014. Besøkt 23. september 2014.
3. ↑  «Vår nye skøyte-komet». *Dagbladet*. 12. desember 1983. s. Første side og 22,23.
4. ↑  «Den Yngste». *Aftenposten*. 18. januar 1984. s. Første side, Sporten og siste side.
5. ↑  «Skadd men optimist». *Dagbladet*. 2. februar 1984. s. 31.
6. 1 2  «Pillesalg for valuta». *Aftenposten Aften* **(norsk)**: 1. 18. januar 1988.
7. 1 2  «Krosby fikk 2 1/2 år». *NTBTekst* **(norsk)**. 6. mai 1988.
8. 1 2 3 4  Norske Junior-rekorders utvikling 1974–2014 Arkivert 7. november 2014 hos Wayback Machine. på www.skoyteforbundet.no Utarbeidet av Magne Teigen, NSFs Statistikkgruppe - Oppdatert pr 1. juli 2014. Besøkt 23. september 2014.
9. 1 2  Speed Skating - Records - Historical World Junior Record 5000m - Men på www.isu.html.infostradasports.com Besøkt 22. september 2014.
10. ↑  Oslo 19831211. Stein Krosby, OI på scanpix.no Besøkt 23. september 2014.
11. ↑  «Vår nye skøyte-komet». *Dagbladet*. 12. desember 1983. s. Første side og 22,23.
12. ↑  «En ny skøyte stjerne». *Aftenposten*. 12. desember 1983. s. første side og side 13.
13. ↑  *Aftenposten morgen*. 30. desember 1983. s. 17.  Manglende eller tom `|tittel=` (hjelp)
14. ↑  *Aftenposten morgen*. 18. januar 1984. s. første side.  Manglende eller tom `|tittel=` (hjelp)
15. ↑  «Den Yngste». *Aftenposten*. 18. januar 1984. s. Første side, Sporten og siste side.
16. ↑  «Varsku fra Krosby/Nilsen». *Dagbladet*. 30. januar 1984. s. 24.
17. ↑  «Skadd men optimist». *Dagbladet*. 2. februar 1984. s. 31.
18. ↑  *Dagbladet*. 30. januar 1984. s. 22.  Manglende eller tom `|tittel=` (hjelp)
19. ↑  «Seksjonsstyre hurtigløp beretning 1984–1985 : Menn Senior allround». *Norges Skøyteforbund Årbok 1984–1985 (1. april 1984 – 31. mars 1985)*. s. 28.
20. ↑  «Seksjonsstyre hurtigløp beretning 1984–1985 : Representasjonsoppgaver 1984/85». *Norges Skøyteforbund Årbok 1984–1985 (1. april 1984 – 31. mars 1985)*. s. 34.
21. ↑  «Competition: Country Match NOR-SWE-FIN-URS Juniors». SpeedSkatingNews.info. Besøkt 16. mars 2024.
22. ↑  «Madagsmagasinet: Sporten – To seire». *Arbeiderbladet 1985.02.25*. Norge;Oslo. 25. februar 1985. s. 6.
23. ↑  Norges Skøyteforbund Årbok 1986–1987 (1. april 1986 – 31. mars 1987) Seksjonsstyret Hurtigløps beretning : 4. Menn Senior Allround side 27.
24. ↑  «WC 1987/88 CALGARY (NED)». YouTube.com. Besøkt 26. mai 2017.
25. 1 2  Mette Bugge (16. november 1987). «Verdens beste læremester». *Aftenposten Morgen* **(norsk)**: 33. «Krosby har verdens beste læremester, Nikolaj Guljajev. Ikke rart at 21åringen fra OI lyttet intenst da siste sesongs europa- og verdensmester viste hva Krosby burde rette på under helgens Oscarstevne på Valle Hovin stadion. .. Nikolaj Guljajev og Stein Krosby har kjent hverandre i flere år. Isommer var Krosby i Moskva i to uker, der han trente sammen med Guljajev. Ihelgen møttes de to igjen, og praten gikk livlig.»
26. ↑  Ole Kr. Strøm (16. januar 1988). «Doping-skandalen». *VG* **(norsk)**: 37.
27. ↑  «Skøytesportens sjokk». *Aftenposten Morgen* **(norsk)**: 36. 18. januar 1988.
28. ↑  *Dagbladet 2009.01.07*. 2009-01-07. s. 1, 22, 23. «Jubileumsutgivelse av to artikler av Edvard Bræin «Jeg ville bare hjelpe en venn» fra 18. jan. 1988 og «Vet ikke om noen pakke»»
29. 1 2  «Guljajev får reprimande av sine egne». *NTBTekst* **(norsk)**. 27. januar 1988.
30. ↑  «Krosby fikk to års utelukkelse». *NTBTekst* **(norsk)**. 4. mars 1988.
31. ↑  Jonassen Arild M. (18. juni 1988). «Skøytedoping : Krosby saken er henlagt». *Aftenposten Morgen* **(norsk)**: 30.
32. ↑  «Dagen din». *Aftenposten Aften* **(norsk)**: 11. 17. februar 1989.

Eksterne lenker
---------------

* (en) Stein Olav Krosby – Speedskatingbase.eu Rediger på Wikidata

* (en) Stein Olav Krosby – SpeedSkatingNews.info Rediger på Wikidata

* (en) Stein Olav Krosby – SpeedSkatingStats.com Rediger på Wikidata

* (en) Stein Olav Krosby – TheSports.org Rediger på Wikidata
* (en) Stein Olav Krosby på Jakub Majerski's Speedskating database (Adelskalender distanser og sammenlagt)
* (en) Stein Olav Krosby (gammel) og Stein Olav Krosby (ny) på ISUs offisielle nettsider.
* Skøyte-CV for Stein Olav Krosby på ortygia.no

| * v
* d
* r
0 Norgesmestere på skøyter, allround for herrer junior 0 |
| --- |
| Norges flagg | Off. NMfor junior1933–1980 | 
* 1933: H. Hottran
* 1934: H. Svendsen
* 1935: A. Sinnerud
* 1936: Aa. Johansen
* 1937: K. Strøm jr.
* 1938: R. Vatn
* 1939: L. Martinsen
* 1940: G. Konsmo
* *1941–1945*: Ikke arrangert.
* 1946: I. Martinsen
* 1947: H. Andersen
* 1948: G. Sormbroen
* 1949: N. Stene
* 1950: I. Nordlund
* 1951: K. Bjørnsen
* 1952: R. Andreassen
* 1953: R. Haraldsen
* 1954: B. Larsen
* 1955: A. Gjestvang
* 1956: O.I. Ruud
* 1957: T. Sandholt
* 1958: E. Lundsten
* 1959: Finn Thorsen
* 1960: N.D. Lier
* 1961: L. Efskind
* 1962: Å. Dalby
* 1963: J.M. Kval
* 1964: R. Grønvold
* 1965: H. Smørgrav
* 1966: O.C. Iversen
* 1967: D. Fornæss
* 1968: W. Olsen
* 1969: J.E. Storholt
* 1970: E. Vea
* 1971: T. Andersen
* 1972: G. Nyland
* 1973: I. Aarnes
* 1974: K.A. Engelstad
* 1975: K.A. Engelstad
* 1976: R. Gregersen
* 1977: T.E. Oxholm
* 1978: T.E. Oxholm
* 1979: T.E. Oxholm
* 1980: B. Nyland

 | Hurtigløp på skøyter |
| 2-deltjuniorklasse1981–1990 | 

|  |  |
| --- | --- |
| Yngre junior(17–18 år) | 
* **1981**: B. Nyland
* **1982**: G. Karlstad
* **1983**: A. Vårvik
* **1984**: J. Ludahl
* **1985**: N. Ei. Aas
* **1986**: J.O. Koss
* **1987**: J.O. Koss
* **1988**: Å. Søndrål
* **1989**: Å. Søndrål
* **1990**: T.O. Tveter

 |
| Eldre junior(19–20 år) | 
* **1981**: N.Eg. Aas
* **1982**: B. Nyland
* **1983**: F. Syvertsen
* **1984**: P.-J. Stokke
* **1985**: S.O. Krosby
* **1986**: N. Ei. Aas
* **1987**: Ø. Hammeren
* **1988**: K. Stensli
* **1989**: K. Stensli
* **1990**: A. Jevnaker

 |

 |
| Under 19 år1991– | 
* **1991**: S. Johansen
* **1992**: A.O. Stillerud
* **1993**: A.O. Stillerud
* **1994**: E. Ervik
* **1995**: P. Gravem
* **1996**: S. Dalen
* **1997**: A. Nebb Ervik
* **1998**: Ø. Gravem
* **1999**: M. Flygind Larsen
* **2000**: M. Flygind Larsen
* **2001**: M. Flygind Larsen
* **2002**: H. Christiansen
* **2003**: T.A. Magnussen
* **2004**: H. Bøkko
* **2005**: Ø. Kvikstad Skoglund
* **2006**: J. Haugen
* **2007**: C. Rukke
* **2008**: E. Johansen
* **2009**: S. Lunde Pedersen
* **2010**: H. Lorentzen
* **2011**: H. Lorentzen
* **2012**: K. Reistad Fredriksen
* **2013**: M. Myhren Kristensen
* **2014**: M. Myhren Kristensen
* **2015**: M. Myhren Kristensen
* **2016**: M. Bratli
* **2017**: A. Dahl Johansson
* **2018**: H. Engebråten
* **2019**: H. Engebråten
* **2020**: P. Kongshaug
* *2021*: *Avlyst.*
* **2022**: E. Pedersen Matre
* ***2023***: *TBD*

 |
| Offisiell mester = 1933 – 1956 = Vinner av to av tre distanser, ellers laveste poengssum.0 **·** 0Mester = 1957 – 1986 = Vinner av tre av fire distanser, ellers laveste poengssum.Mester = 1987 – nåtid = Kun laveste poengssum.1933 – 1986 = Eget arrangement alene.0 **·** 01987 – nåtid = Felles arrangement med damer junior. |